stanford-oval/wikipedia huggingface dataset:
הוצ'קיס H39
מלחמת העצמאות ובשירות צה"ל

עוד טרם קום מדינת ישראל נוצר צורך חמור בנשק כבד. צורך זה הובא לביטוי בעיקר על ידי יצחק שדה.
עוד בסתיו 1947 ניתנה הוראה לפעילי הרכש לרכוש טנקים. היקף הטנקים שאנשי היישוב היהודי פעלו לרכישתם ולהבאתם לארץ עמד על 100 טנקים כאשר רק 40 מהם הגיעו לארץ.
בפועל כמות הטנקים שהופעלו בזירות הקרב השונות הייתה מועטה מאוד כדלהלן:
במבצע דני הופעלו 7 טנקים, מהם רק חמישה מרכש חו"ל.
במבצע יואב הופעלו תשעה טנקים, מהם שבעה מרכש חו"ל.
במבצע חורב הופעלו חמישה טנקים, מהם רק שניים מרכש חו"ל.
במחצית הראשונה של 1948 נרכשו מעודפי הצבא האמריקאי 38 טנקים קלים מסוג סטיוארט M5A1 במחיר של 8,800 דולר לטנק. בשל האמברגו האמריקאי, נעשה ניסיון הטעייה (שכשל) להראות כאילו הטנקים מיועדים לצבא מקסיקו.
לאחר ניסיון כושל זה הצליח יהודה ארזי לרכוש בצרפת 10 טנקים קלים מסוג הוצ'קיס 39-H במחיר של 41,000 דולר לטנק. הטנקים הגיעו ארצה ב-15 ביוני 1948. בדיקה טכנית מקצועית העלתה שמצבם הטכני גרוע. במשך שלושה שבועות עד למבצע "דני" הצליחה הסדנה החטיבתית של חטיבה 8 להכשיר מבצעית חמישה טנקים.
הפעולה הראשונה הגדולה הייתה אמורה להיות ההתקפה על עיראק אל-מנשייה במסגרת מבצע יואב. כתוצאה מיכולת הפעלה גרועה שגרמה לנפילת חלק מהם לתעלה, יחד עם תפעול שגוי והתנגדות עיקשת של המצרים, נותרו ארבעה בשדה הקרב. האכזבות מטנקי ההוצ'קיס גרמו להוצאתם משימוש לחלוטין ולשימוש רק בתותחים שלהם בשריונית וייט.
לפחות אחד מהטנקים האלה היה בשימוש בצבא הרייך. הדבר נתגלה כאשר נחשף חותם נאצי על טנק ההוצ'קיס המוצג במוזיאון יד לשריון בלטרון. לעומת זאת טנק אחר מאותו משלוח שצריחו הוצב באזור בית ג'וברין כמטרה לאימונים (מספר 2415 טבוע בצריח), לא נפל שלל ולא שירת בצבא הגרמני כמו זה שבלטרון.
ראו גם

סוגי טנקים
שאר B1
הוצ'קיס H35
לקריאה נוספת

ד"ר עמיעד ברזנר, ניצני השריון, משרד הביטחון, 1995.
ד"ר עמיעד ברזנר, מדוע היו רק טנקים ספורים בקרבות מלחמת העצמאות, שריון גיליון 28, מאי 2008.
הערות שוליים

↑  טנק הוצ'קיס H-39 באתר יד לשריון
| רק"מ של צרפת מימי מלחמת העולם השנייה |
| --- | --- | --- |
| טנקים קלים | רנו FT-17 • ‏AMR 33 •‏ AMR 35 • ‏הוצ'קיס H39 • ‏FCM 36 • רנו R-35 • רנו R40 |  |
| טנקים בינוניים | רנו D1 • רנו D2 |  |
| טנקים כבדים | FCM שאר 2C • שאר B1 |  |
| טנקי פרשים | AMC 34 • ‏AMC 35 • סומואה |  |
| נושאות נשק | רנו UE • לוריין 37L |  |
| כלי רכב משוריינים וזחל"מים | לאפיי • פאנהרד 178 • AMC שניידר P16 |  |
| רק"ם ניסיוני | FCM F1 • ‏ARL 44 |  |
המנון מונקו

| --- | --- |

 מדינה:  מונקו מונקו
 שפה:  מונגאסקית
 מילים:  לואיס נוטארי
 לחן:  תיאופילוס בלאנדו דה קסטרו
 תאריך מעמד רשמי:  1848
 ‏האזנהקובץ:Monaco National Anthem.ogg‏Ⓘ‏
 
ההמנון המונגאסקי (במונגאסקית: Inu Munegascu) הוא ההמנון הלאומי של מונקו.
הגרסה הראשונה של ההמנון הלאומי הולחנה בשנת 1841 על ידי תיאופילוס בלאנדו דה קסטרו (Théophile Bellando de Castro). מאוחר יותר ערך קסטיל בלזה מספר שינויים קטנים בהמנון. ב-1848 אימץ המשמר הלאומי את שירו של בלאנדו והפך אותו ל"מארש נאמני האומה". ב-1896 עיבד צ'ארלס אלברכט את הלחן מחדש כך שיותאם לפסנתר. בשנת 1931 כתב לואיס נוטארי את המילים להמנון בשפת המקור של מונקו, המונגאסקית, לבקשתו של הנסיך. לרוב ההמנון מושמע ללא מילים ונדירים המקרים בהם הוא מושר עם מילים.
מילות ההמנון

| תרגום לעברית | מונגאסקית |
| --- | --- |
מאז ומתמיד, מעל ארצנו  התנוסס ברוח, אותו הדגל  מאז ומתמיד הצבעים אדום ולבן  סימלו, את חירותנו  גדול וקטן, תמיד כיבדו אותם.: Despoei tugiù sciü d'u nostru paise  Se ride au ventu, u meme pavayùn  Despoei tugiù a curù russa e gianca  E stà l'emblema, d'a nostra libertà  Grandi e i piciui, l'an sempre respetà
ראו גם

דגל מונקו
סמל מונקו
המנון מדינת אורנג' החופשית

| --- | --- |

 מדינה:  מדינת אורנג' החופשית מדינת אורנג' החופשית
 שפה:  הולנדית
 מילים:  הנדריק אנטוני האמלברג
 לחן:  וילם ניקולאי
 תאריך מעמד רשמי:  1866
 שמות נוספים:  באפריקאנס: Vrystaatse Volkslied
פוׁלְקְסְלִיד וָאן דֶה אוׁרַנְיֵיה פְרִייסְטַאט (בהולנדית: Volkslied van de Oranje Vrijstaat, ההמנון הלאומי של מדינת אורנג' החופשית; באפריקאנס: Vrystaatse Volkslied, ההמנון הלאומי של המדינה החופשית) הוא ההמנון הרשמי של מדינת אורנג' החופשית. בשנותיה הראשונות של המדינה, אשר הוקמה בשנת 1854, היא נעדרה המנון רשמי. לקראת שנת ה-12 לעצמאותה של המדינה, הוחלט על חיבור המנון כזה. ההשמעה הרשמית הראשונה של ההמנון הייתה ב-23 באוגוסט 1866, במסגרת חגיגות יום העצמאות ה-12 של מדינת אורנג' החופשית. הוא היה בתוקף עד סופה של המדינה בשנת 1902, אז היא הפסידה לבריטים במלחמת הבורים.
ההמנון משקף היטב את אופייה השמרני והנוצרי של מדינת אורנג' החופשית, היות שבמהותו הוא מעין תפילה. בהמנון, מבקשים אלו השרים אותו מהאל שיתמוך במאמציהם להפוך את מדינתם לטובה יותר. הבית הראשון הוא המבוא להמנון ובו מובעים התקווה לחירות משלטון זר, הרצון לקבל מעמד שווה בין אומות העולם כאומה העומדת בזכות עצמה, וכן השאיפה לשמר את קהילת מדינת אורנג' החופשית ככזאת המבוססת על "סדר, חוק וצדק". הבית השני עוסק בפנייה אל האל, הבעת אמונה וביטחון בצדקתו והקדמה לבקשות ממנו. בבית השלישי מתבטאת הבקשה מהאל לברך את נשיא המדינה ובבית הרביעי את מועצת העם - שני מוסדות השלטון העיקריים של מדינת אורנג' החופשית. הבית החמישי הוא בית מסכם, הכולל חזרה על הבקשות מהאל והבעת תקווה לעתיד של שגשוג וצדק למאות שנים קדימה.
מילים

| תרגום לעברית | טקסט רשמי |
| --- | --- |
בית ראשון: קומו אזרחים, זהו שיר החירות והווייתנו כעם כעם חופשי מזרים המקיים את הקהילה הקטנה שלנו על יסודות על סדר, חוק וצדק בשורה אחת עם מדינות העולם בשורה אחת עם מדינות העולם בית שני: למרות שלארצנו התחלה קטנה אנו צועדים באומץ אל העתיד עיננו מביטות אל האל שלא בגד במי שסמך עליו ובטח בו כמבצר שלא נכנע בפני אף סופה שלא נכנע בפני אף סופה בית שלישי: הבט עלינו ברחמים הבט על נשיאנו, הו אלוהים נשיאנו אשר מהווה את מקום מפלתנו את המשימה המוטלת על כתפיו הוא ממלא בנאמנות ובלהיטות לטובת עמנו ומדינתנו לטובת עמנו ומדינתנו בית רביעי: הו, אלוהים, הגן על מועצת העם המדריכה אותנו בעזרת ידך האבהית האר אותה קדש את עבודתה וברך ונצור את ארץ האבות והאזרחים את ארץ האבות והאזרחים בית חמישי: וכעת, ברך את מדינתנו האהובה שלוש פעמים את העם, את הנשיא ואת המועצה ואם כך אכן יהיה, מדינת אורנג' החופשית תשגשג ותפרח למשמע שירתנו גדולה בצדקתה ונקייה מכל רבב למאות שנים קדימה למאות שנים קדימה :  Heft, Burgers, 't lied der vrijheid aan En zingt ons eigen volksbestaan! Van vreemde banden vrij, Bekleedt ons klein gemenebest, Op orde, wet en recht gevest, Rang in der Staten rij. Rang in der Staten rij.   Al heeft ons land een klein begin, Wij gaan met moed de toekomst in, Het oog op God gericht, Die niet beschaamt wie op Hem bouwt, Op Hem als op een burcht vertrouwt, Die voor geen stormen zwicht. Die voor geen stormen zwicht.   Zie in gena' en liefde neer Op onze President, o Heer! Wees Gij zijn toeverlaat! De taak, die op zijn schouders rust, Vervulle hij met trouw en lust Tot heil van volk en staat! Tot heil van volk en staat!   Bescherm, o God, de Raad van't land, Geleid hem aan Uw vaderhand, Verlicht hem van omhoog, Opdat zijn werk geheiligd zij En vaderland en burgerij Ten zegen strekken moog'! Ten zegen strekken moog'!   Heil, driewerf heil de dierb're Staat, het Volk, de President, de Raad! Ja, bloei' naar ons gezang De Vrijstaat en zijn burgerij, In deugden groot, van smetten vrij, Nog tal van eeuwen lang! Nog tal van eeuwen lang!
ראו גם

המנון הטרנסוואל
המנון דרום אפריקה
הערות שוליים

↑  "Orange Free State", National Anthems.info
הארמייה ה-14 (בריטניה)

| --- | --- |

 פרטים
 כינוי:  הארמייה הנשכחת
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  ארמייה
 אירועים ותאריכים
 תקופת הפעילות:  1943–1945 (כשנתיים)
 מלחמות:  הזירה הדרום-מזרח אסייתית
 פיקוד
 יחידת אם:  הפיקוד המזרחי
 מפקדים:  לוטננט ג'נרל ויליאם סלים לוטננט ג'נרל מיילס דמפסי
חיילי הדיוויזיה ה-7 בארקאן, בורמה.
חיילי הדיוויזיה ה-19 מפעילים מרגמה בקרבות ההגנה על צפון-מזרח הודו.
חיילי הדיוויזיה ה-19 בקרבות בגבעת מנדלי.
הארמייה ה-14 של הצבא הבריטי הייתה ארמייה בצבא הבריטי, ששירתה במלחמת העולם השנייה בזירה הדרום-מזרח אסייתית ובעיקר במערכה בבורמה. הארמייה ה-14 בדומה לארמייה השמינית הייתה ארמייה אשר הורכבה מיחידות ממדינות האימפריה הבריטית ומדינות חבר העמים הבריטי, בהן הודו ומדינות אפריקה.
לארמייה ניתן בתקופה מאוחרת יותר הכינוי הארמייה הנשכחת כפי שהמערכה על בורמה כונתה המערכה הנשכחת, משום שבהתעסקות ההיסטורית במלחמת העולם השנייה ישנה נטייה להמעיט בערך המערכה והכוחות אשר פעלו בה.
היסטוריה

הארמייה נוצרה עם פיצול הארמייה המזרחית ויצירת הפיקוד המזרחי בשנת 1943. הארמייה המזרחית הייתה אחראית על הגבול של האזורים בשליטה הבריטית במזרח הודו כנגד הצבא היפני, עם עליית הפעילות הצבאית היפנית באזור, פוצלה הארמייה המזרחית לכוח הגנתי באחריות הפיקוד המזרחי החדש וכוח התקפי שהוא הארמייה ה-14. במהלך קיום הארמייה היו תחתיה ארבעה קורפוסים, שני הקורפוסים הראשוניים ששירתו תחתיה היו הקורפוס ה-4 שמפקדתו באסאם (הודו) והקורפוס ה-15 שמפקדתו באראקן (בורמה).
היסטוריה > ההגנה על הודו

בתחילת 1944, כוחות הארמייה החלו לנוע לכיוון דרום-מזרח כדי לשחרר את האזורים שנכבשו על ידי היפנים, כתגובה לכך הצבא היפני החל במתקפות נגד לאורך החזית באזורי בורמה וצפון-מזרח הודו. המטרה היפנית הייתה שבירת כוחות בעלות הברית עוד בבסיסיהם ומפקדותיהם ובכך למנוע את המאמץ לכיבוש מחדש של בורמה.
ההתקפה הראשונית היפנית הייתה מופנית כלפי מערב בורמה ודרום-מזרח בנגל, בסיסי ומפקדות בעלות הברית באזור נפלו תחת ההתקפה, כולל מפקדת הקורפוס ה-15 במה שמכונה קרב אראקאן. הצבא הבריטי הטיס אספקה ותגבורות לחיילים הנצורים באראקאן שהחזיקו כנגד ההתקפות היפניות. ההתקפה היפנית העיקרית כנגד מערב בורמה ואראקן כשלה אך לצד התקפה זו שלחו היפנים כוח לכיוון צפון, לצפון-מזרח הודו (כיום שבע האחיות ובנגלדש) כנגד כוחות בעלות הברית אשר ישבו שם, בהם מפקדת הקורפוס ה-4 באסאם. היפנים תקפו באימפל וקוהימה בין מרץ ליולי 1944, כנגד התקפות אלו הטיסו הבריטים יחידות מאזור בורמה היכן שההתקפות היפניות כשלו והעבירו גם את יחידות הקורפוס ה-33 מדרום הודו לצפון-מזרח הודו לעזרת הכוחות המגינים.
הניסיון של הצבא היפני ב-1944 לכיבוש בורמה והודו והרס כוחות בעלות הברית באזור נכשל באופן גורף, כאשר היפנים איבדו כ-85,000 חיילים במתקפה לרוב כתוצאה מאספקה לקויה ומחלות.
היסטוריה > שחרור בורמה

בשנת 1945 עברה הארמייה לפיקוד ברית כוחות היבשה בדרום-מזרח אסיה (ALFSEA), בשלב זה הייתה הארמייה מורכבת מהקורפוס ה-4 והקורפוס ה-33. לאחר שנבחרה האופציה של התקפה יבשתית לשחרור בורמה על פני האופציה האמפיבית, נבחרה הארמייה ה-14 להוביל את ההתקפה בבורמה כנגד הצבא היפני.
הקורפוס ה-4 החל להתקדם בציר נהר האירואדי במרכז בורמה כאשר הוא כובש את העיר מאיקטילה שהייתה בסיס לוגיסטי חשוב עבור הצבא היפני. הקורפוס ה-33 בינתיים התקדם וכבש את מנדליי, עיר בעלת חשיבות רבה לתושבי בורמה מה שתרם להרמת מורל התושבים. הפעולות ההתקפיות במרכז בורמה השיגו השמדה של מירב הכוח היפני באזור ותרמו רבות להמשך המערכה.
המשך תנועת הארמייה היה דרומה, הקורפוס ה-33 המשיך דרומה לאורך נהר האירואדי והקורפוס ה-4 נע לאורך נהר הסיטאנג. היעד היה הגעה ושחרור ראנגון שהייתה עיר הבירה הבורמזית ועיר נמל חשובה לאספקת הכוחות, לפני עונת המונסונים. בתוך כחודש, הגיעו כוחות הארמייה לכדי כ-64 ק"מ מהעיר והקורפוס ה-4 נכנס ללחימה קשה כנגד כוחות יפנים שהגנו על העיר מצפון. התקדמות הארמייה והלחימה מצפון לראנגון גרמו לחיל המצב היפני לנטוש את העיר.
ב-2 במאי 1945, נחת כוח אמפיבי של בעלות הברית בראנגון כחלק ממבצע דרקולה, הכוח שחרר את העיר ללא קרב שכן הכוחות היפנים נסוגו לפני הנחיתה.
ב-2 בספטמבר 1945 יפן נכנעה ובכך נגמרה מלחמת העולם השנייה. ב-1 בנובמבר 1945, הארמייה הפכה להיות פיקוד מלאיה להמשך פעולות לשחרור מלאיה וסינגפור.
מבנה הארמייה

בתקופות שונות במלחמה שירתו תחת הארמייה ארבעה קורפוסים: הקורפוס ה-4, הקורפוס ה-15, הקורפוס ה-33 והקורפוס ה-34.

בארמייה שירתו 13 דיוויזיות, כולן דיוויזיות חיל רגלים ומספר יחידות עצמאיות קטנות יותר:
| 0 | 1 | 2 | 3 | 4 |
| --- | --- | --- | --- | --- |
|  הדיוויזיה ה-2  הדיוויזיה ה-17 (הודית)  הדיוויזיה ה-25 (הודית)  הדיוויזיה ה-82 (מערב אפריקאית) |  הדיוויזיה ה-5 (הודית)  הדיוויזיה ה-19 (הודית)  הדיוויזיה ה-26 (הודית)  חטיבה 50 המוצנחת (הודית) |  הדיוויזיה ה-7 (הודית)  הדיוויזיה ה-20 (הודית)  הדיוויזיה ה-36  חטיבת לושאי (הודית) |  הדיוויזיה ה-11 (מזרח אפריקאית)  הדיוויזיה ה-23 (הודית)  הדיוויזיה ה-81 (מערב אפריקאית)  חטיבת חי"ר 28 (מזרח אפריקאית) |  |
ראו גם

הזירה הדרום-מזרח אסייתית
המערכה על בורמה
הערות שוליים

↑  חטיבה זמנית שהורכבה במערכה בבורמה כדי להגן על גבעות לושאי.
הנדסת בדיקות תוכנה

הנדסת בדיקות תוכנה היא תחום הנדסי המתמקד בשמירה ושיפור של איכות התוכנה לאורך כל מחזור החיים שלה. תחום זה כולל מגוון רחב של פעילויות, ביניהן בדיקות תוכנה, ניהול סיכונים, ניתוח דרישות, תהליכי פיתוח ועוד, במטרה להבטיח שהתוכנה תעמוד בדרישות הלקוח ותהיה חסינה לתקלות.
רקע והיסטוריה
תחום הנדסת אבטחת איכות תוכנה התפתח עם התפתחות ענף התוכנה עצמו. בתחילת הדרך, כאשר מערכות המחשוב היו פשוטות יחסית, לא הייתה תשומת לב רבה לנושא האיכות. עם הזמן, ככל שהתוכנות הפכו למורכבות יותר והשפעתן על חיי היום-יום ועל תעשיות קריטיות גדלה, התעורר הצורך בשיטות מובנות להבטחת איכות התוכנה.
פעילויות עיקריות
בדיקות תוכנה: חלק מרכזי בהנדסת אבטחת איכות תוכנה. כוללת בדיקות ידניות ואוטומטיות, בדיקות יחידה, בדיקות מערכת ובדיקות קבלה, שנועדו לוודא שהתוכנה מתפקדת כנדרש.
ניהול סיכונים: זיהוי והערכה של סיכונים אפשריים בתהליך הפיתוח ובמהלך חיי המוצר, ופיתוח תוכניות לטיפול בהם.
ניתוח דרישות: הבנת דרישות הלקוח ותרגומן למפרט טכני ברור ומפורט, שעל פיו ניתן יהיה לפתח ולבדוק את התוכנה.
ביקורות ובדיקות איכות: בדיקות שיטתיות של תהליכי הפיתוח והבדיקות, לצורך זיהוי כשלים פוטנציאליים ושיפור מתמיד.
תהליכי פיתוח מובנים: שימוש במתודולוגיות כמו Agile, Scrum, ו-DevOps לשיפור האיכות והאפקטיביות של תהליך הפיתוח.
הכשרה והשכלה
בניגוד לתחומי הנדסה אחרים (כגון הנדסת בניין, תעשייה וניהול, הנדסת חשמל ומכונות), תחום הנדסת אבטחת איכות תוכנה לרוב אינו נלמד כתואר נפרד באקדמיה, אלא במסגרת קורסים מקצועיים והכשרות ייעודיות. קיימים קורסים מתקדמים והכשרות מקצועיות המעניקים תעודת הכשרה בתחום זה, אך לא תואר מהנדס. עם זאת, מהנדס תוכנה יכול להשתלב ולהתמחות בתחום זה.
תפקידים בתעשייה
מהנדסי אבטחת איכות תוכנה ממלאים תפקידים מגוונים בתעשייה, ביניהם:
בודקי תוכנה (Testers): מבצעים בדיקות ידניות ואוטומטיות.
מובילי איכות (Quality Leads): אחראים על פיתוח ויישום אסטרטגיות הבדיקה והאיכות.
מנהלי איכות (Quality Managers): מנהלים את כל תהליך האיכות בארגון.
מהנדסי אוטומציה (Automation Engineers): מפתחים כלים אוטומטיים לבדיקת תוכנה.
ראו גם

בדיקות תוכנה
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
הנרי מיוסי

| --- | --- |
השליש הגדודי, סרן ווהן מוס (מימין), ומפקד גדוד הסיירים, סא"ל הנרי מיוסי.
השליש הגדודי, סרן ווהן מוס (מימין), ומפקד גדוד הסיירים, סא"ל הנרי מיוסי.
 לידה:  4 במרץ 1909 ברידג'פורט, קונטיקט
 פטירה:  20 באפריל 1997 (בגיל 88) מלבורן, פלורידה
 מקום קבורה:  בית הקברות וסט פוינט 
 מדינה:  ארצות הברית 
 השכלה:  האקדמיה הצבאית של ארצות הברית 
 השתייכות:  הצבא האמריקני צבא ארצות הברית
 תקופת הפעילות:  1936–1946 (כ־10 שנים)
 דרגה:   קולונל
 תפקידים בשירות
 מפקד גדוד הסיירים השישי
 פעולות ומבצעים
 מלחמת העולם השנייה:  המערכה בפיליפינים  הפשיטה על מחנה השבויים בקבנטואן
 עיטורים
   צלב השירות המצוין   כוכב הכסף  כוכב הארד  לגיון ההצטיינות  לב הארגמן   מדליית החייל
 
הנרי אנדרוס מיוסי (באנגלית: Henry Andrews Mucci ‏ 4 במרץ 1909 - 20 באפריל 1997) היה קולונל אמריקאי, שהתפרסם בתפקידו כמפקד גדוד הסיירים השישי במהלך הפשיטה על מחנה השבויים בקבנטואן.
חייו

מיוסי נולד וגדל בעיירה ברידג'פורט, קונטיקט, להורים שהיגרו מסיציליה. הוא החל את דרכו בצבא ארצות הברית עם הרשמו למכללה הצבאית וסט פוינט. לאחר שסיים את חוק לימודיו ב-1936, והוסמך כקצין בדרגת לוטננט התגייס לצבא ועבר הכשרה כלוחם וקורס קציני חי"ר. בראשית 1943, במהלך מלחמת העולם השנייה, הוטל על מיוסי להסב את גדוד תותחני השדה ה-98 לכדי גדוד הסיירים השישי, גדוד קומנדו התואם ביכולותיו לגדודי הריינג'רס האמריקנים והקומנדו הבריטי בחזית אירופה. מיוסי הדיח חיילים רבים, ועיצב את הנותרים לגדוד עילית, המתמחה בפעולות סיור, לוחמת ג'ונגל, פשיטה ולוחמה אמפיבית. מיוסי פיקד על גדוד הסיירים השישי במערכה בפיליפינים, אולם בראשיתה לא נמצאה לגדודו תעסוקה מבצעית ניכרת.
בהמשך המערכה, ב-30 בינואר 1945, פיקד מיוסי על כוח מן הגדוד בפשיטה לחילוצם של למעלה מ-500 שבויים מחיילי בעלות הברית, שהוחזקו בשבי היפני לאחר נפילת הפיליפינים ב-1942. כוח הסיירים בפיקוד מיוסי חדר לשטח שהוחזק בידי היפנים מבלי שהתגלה, תקף את המחנה, הרג את חיל המצב היפני, וחילץ את 512 שבויים במסע רגלי לעבר שטח כוחות בעלות הברית. אבדות הסיירים היו שני הרוגים, הרופא וסייר שנהרג מירי דו צדדי, ו-23 פצועים לכוחות הגרילה הפליפינים שסייעו בבידוד הגזרה ובמניעת הגעת כוחות תגבור יפניים. במהלך הפשיטה נהרגו מעל חמש מאות חיילים יפנים. בשל הצלחת הפשיטה העניק הגנרל דאגלס מקארתור, מפקד כוחות צבא ארצות הברית באוקיינוס השקט, למיוסי את עיטור צלב השירות המצוין. באוקטובר 1944 הציל חייל מטביעה ועוטר על כך במדליית החייל. לאחר המלחמה השתחרר מן הצבא ופנה לעסקים.
הערות שוליים

↑  ג'יימס אלטיירי, "ראשי-החנית", הוצאת מערכות, 1965, עמודים 316-317.
↑  טל טובי, להילחם מאחורי קווי האויב, מערכות, 460 (אפריל 2015), עמוד 57.
↑  המפטון סיידס, חיילי רפאים, הוצאת כנרת זמורה ביתן, 2005, עמודים 27-30.
↑  ג'יימס אלטיירי, "ראשי-החנית", הוצאת מערכות, 1965, עמוד 317.
↑  ירון פלינט, התפתחות הכוחות המיוחדים במלחמת העולם השנייה, מערכות 408, אוגוסט 2006, עמ' 31.
↑  המפטון סיידס, חיילי רפאים, הוצאת כנרת זמורה ביתן, 2005, עמוד 228.
↑  גל פרל פינקל וסא"ל ירון,מבצע "קרנף": מה כדאי לחטיבת הקומנדו ללמוד מרגימנט הריינג'רס של צבא היבשה האמריקני, מערכות 488, יולי 2020, עמוד 42.
↑  המפטון סיידס, חיילי רפאים, הוצאת כנרת זמורה ביתן, 2005, עמוד 270.
↑  תיאור המקרה
המכון האיראני למחקרי תעופה וחלל

| --- | --- |

אין תמונה חופשית
 מכון מחקר
 תקופת הפעילות:  1999–הווה (כ־25 שנים) 
 מיקום
 מדינה:  איראן איראן
 קואורדינטות:  35°45′47″N 51°22′42″E﻿ / ﻿35.763°N 51.378305555556°E﻿ / 35.763; 51.378305555556
 www.ari.ac.ir
  (למפת טהראן מוגדלת) המכון האיראני למחקרי תעופה וחלל(למפת טהראן רגילה) המכון האיראני למחקרי תעופה וחלל
 
המכון האיראני למחקרי תעופה וחלל הוא גוף מחקר ופיתוח באיראן המבצע מחקרי יסוד בתחום האווירונאוטיקה והחלל, התומכים במיזמי חלל של איראן. בנוסף, מופקד גוף זה על תכנון רקטות מחקר מסוגים שונים, המשוגרות אל מרומי האטמוספירה. ברקטות אחדות שוגרו בעלי חיים מסוגים שונים. המכון פועל תחת פיקוחו של משרד המדע והטכנולוגיה של איראן.
המכון מקיים כנסים מדעיים באיראן העוסקים בתחום החלל ונציגיו משתתפים בפורומי חלל בינלאומיים שונים, ובהם הפדרציה הבינלאומית לאסטרונאוטיקה.
פעילות שיגור של רקטות מחקר

סדרה של רקטות למטרות מחקר ופיתוחים טכנולוגיים מפוחת ומשוגרת על ידי המכון. הרקטות קרויות "קאבושגאר" ("חוקר" בפרסית) ועד כה דווח על פיתוח ארבע רקטות בסדרה זו:
קאבושגאר 2 - ראשונה בסדרה - העבירה שידורים משולי החלל כולל תמונות של כדור הארץ.
קאבושגאר 3 - שוגרה עם בעלי חיים שונים ובהם צב ומכרסם גדול.
קאבושגאר 4 - שוגרה ובחנה את מכלול הניסויים לקאבושגאר 5.
קאבושגאר 5 - נועדה לשאת קופיפים לגובה של מעל 100 ק"מ דיווחים על שיגור שנכשל החלו להופיע באתרי אינטרנט רבים ואמינים ב - 12 באוקטובר 2011. איראן לא פרסמה רשמית דבר השיגור.
המכון האמריקאי לביסקסואליות

| --- | --- |

 מדינה:  ארצות הברית ארצות הברית
 מייסדים:  פריץ קליין 
 תקופת הפעילות:  1998–הווה (כ־26 שנים) 
 אתר רשמי
 
המכון האמריקאי לביסקסואליות (באנגלית: American Institute of Bisexuality; בראשי תיבות: AIB) הוא ארגון צדקה ללא כוונת רווח, שנוסד ב-23 ביולי 1998 על ידי חוקר המין, הפסיכיאטר ופעיל הזכויות הביסקסואליות, פריץ קליין. הארגון נוסד במטרה לקדם מחקר וחינוך בנושא ביסקסואליות.
המכון נותן מענקים למחקרים ולפרסומים הקשורים לביסקסואליות.
הערות שוליים

↑  Buchanan, Wyatt (1 ביוני 2006). "Dr. Fritz Klein -- bisexual pioneer who created Klein Grid sex scale". San Francisco Chronicle. נבדק ב-12 בדצמבר 2010. {{cite news}}:  (עזרה)
↑  Joan C. Chrisler; Donald R. McCreary (2010). Handbook of Gender Research in Psychology. Springer. p. 66. ISBN 978-1-4419-1464-4. נבדק ב-12 בדצמבר 2010. {{cite book}}:  (עזרה)
↑  "Grants and Fellowships". Kinsey Institute. אורכב מ-המקור ב-2016-03-04. נבדק ב-12 בדצמבר 2010. {{cite web}}:  (עזרה)
↑  Jane Fae (2 ביולי 2010). "Large-scale survey to explore bisexuality in the workplace". Pink News. נבדק ב-12 בדצמבר 2010. {{cite news}}:  (עזרה)
↑  Denizet-Lewis, Benoit (20 במרץ 2014). "The Scientific Quest to Prove Bisexuality Exists". The New York Times Magazine. נבדק ב-4 באוקטובר 2014. {{cite news}}:  (עזרה)
| --- | --- |
בקרת זהויות :  LCCN: nb2010011954  VIAF: 152709372   WorldCat (עם VIAF): 152709372 
ערך זה הוא קצרמרבנושא להט"ב. אתם מוזמנים לתרום לוויקיפדיה ו.
המכון האוסטרי

| --- | --- |

 מדינה:  אוסטריה 
 מטה הארגון:  וינה 
 תקופת הפעילות:  1997–הווה (כ־27 שנים) 
 www.oei.org
 קואורדינטות:  48°08′41″N 17°06′20″E﻿ / ﻿48.144646°N 17.105477°E﻿ / 48.144646; 17.105477
 he
 
המכון האוסטרי (בגרמנית: Österreich Institut) הוא ארגון בינלאומי שבסיסו באוסטריה, שמטרתו להפיץ את השפה הגרמנית והתרבות האוסטרית ברחבי העולם.
הארגון הוקם בשנת 1997 על ידי הממשלה האוסטרית והוא בבעלותה המלאה, ומופעל על ידי משרד החוץ האוסטרי. פעילות המכון מוסדרת בחוק שעבר על ידי הפרלמנט האוסטרי, הנקרא "חוק המכון האוסטרי" (Österreich Institut Gesetz). כיום פועלים סניפי המכון בבלגרד, ברנו, ברטיסלאבה, בודפשט, קרקוב, ליובליאנה, רומא, ורשה וורוצלב. המטה הראשי של המכון שוכן בווינה, בירת אוסטריה. תלמידי המכון נבחנים במבחן הרשמי של אוסטריה לשפה הגרמנית, Österreichisches Sprachdiplom Deutsch.
ראו גם

מכון גתה
הנדסה קוגניטיבית

הנדסה קוגניטיבית היא תחום בהנדסת אנוש העוסק בהתאמת עיצובם של כלים לאופי וליכולת הקוגניטיבית של המשתמש בהם. ניתן להתאים כלים, למשל, לאופי ויכולת התפיסה של המשתמש (למשל לחוש הטכני שלו, להיותו בעל תפיסה שמיעתית או ראייתית טובה), להלך ויכולת החשיבה שלו (כישרונו בפתרון בעיות, הכלים ההשכלתיים שלו, הרגליו המחשבתיים), ליכולת הריכוז שלו ולטיב ואופי הזיכרון שלו.
העוסקים בתחום מפתחים עקרונות ושיטות לעיצוב התואם את הקוגניציה של המשתמש ומפתחים גם דרכי הנחיה למעצבים.
דוגמאות לכללים בהנדסה קוגניטיבית:
קל יותר לתפעל תוכנת מחשב כאשר רשימת הפקודות הנפוצות מוצגת בפני המשתמש והוא אינו נדרש לדלות אותן מזיכרונו.
כאשר מעצבים מכשור שנועד לשימושם של עיוורים, ניתן להניח כי למשתמשים בו יש תפיסה שמיעתית מפותחת מאשר לאדם הממוצע. לכן ניתן להשקיע פחות מהמקובל בפישוט הפלט הקולי של המכשיר.
יש צורך להתחשב בסביבה בה המכשיר יופעל; הלך המחשבה ויכולות הריכוז, לדוגמה, משתנים מסביבה לסביבה. מכשיר שמופעל בחדר שקט דורש פחות השקעה בעיצוב מאשר מכשיר שמופעל בשדה קרב.
יש צורך בהערכה של מורכבות המטלה שהכלי נועד לסייע לאדם בביצועה (העוסקים בתחום משתמשים במושג "מערכת אדם-מכונה") לשם עיצוב מוצלח של הכלי. זה כולל את מורכבות הדרישות הקוגניטיביות של האדם. בעיצובו של כלי שמסייע במשימות פשוטות יש להשקיע פחות מאשר בכלי שמסייע במשימות מסובכות.
מטרות ההתאמה לקוגניציה של המשתמש:
שיפור בביצועי משתמש.
הקלה בתפישה נכונה של דרך פעולת הכלי ושל המשימה שהוא נועד לבצע.
הקלת שיפוט נכון של הפעולה שיש לבצע בעזרת הנתונים שהמשתמש תפס.
הקלה בהוצאה אל הפועל של ההחלטה שקיבל המשתמש.
נוחות.
חיסכון.
מציאת הנקודות שניתן להשקיע פחות בעיצובן.
הפחתת ההשקעה בהדרכת המשתמש לשימוש יעיל בכלי.
ראו גם

ממשק משתמש
לקריאה נוספת

Adaptive Perspectives on Human-technology Interaction : Methods and Models for Cognitive Engineering and Human-computer Interaction
Series in Human-technology Interaction 
Author: 	Kirlik, Alex. 
Publication: 	Oxford, New York Oxford University Press, 2006.
ההארדקיס

| --- | --- |

ההארדקיס בהופעה בז'יטומיר, ספטמבר 2021
 מקום הקמה:  קייב 
 מוקד פעילות:  קייב, אוקראינה
 תקופת הפעילות:  מ-2011
 סוגה:  רוק אלטרנטיבי  מטאל אלטרנטיבי  פופ רוק  הארד רוק
 שפה מועדפת:  אוקראינית, אנגלית
 כלי נגינה:  תופים, קלידים, סינת'סייזר, גיטרה חשמלית, גיטרה בס
 חברת תקליטים:  קומפ מיוזיק
 שיתופי פעולה בולטים:  הרטס, MONATIK, דפטונס
 פרסים והוקרה:  YUNA  Golden Firebird  בפסקה זו 2 רשומות נוספות שטרם תורגמו 
 thehardkiss.com
 פרופיל ב-IMDb
 חברים
 יוליה סנינה  ולרי בבקו  קלים ליסיוק  יבגן קיבילייב
 חברים לשעבר
 פול סולונר  ויטלי אוניסקביץ'  רומאן סקורובגאטקו  דמיטרי "קריצ'י" סמוטרוב
 
ההארדקיס (באנגלית: The HARDKISS) היא להקת רוק/מטאל אוקראינית. הם ידועים בסאונד הייחודי שלהם, המשלב רוק פרוגרסיבי עם אלמנטים של סינת'פופ והבי מטאל, כמו גם בסגנון האופנתי הגותי המאפיין אותם.
בתחילת דרכם, הלהקה ביצעה שירים בעיקר בשפה האנגלית, אך מאז 2018 שיריהם בעיקר בשפה האוקראינית.
ההארדקיס השתתפו בקדם האוקראיני לאירוויזיון 2016 עם השיר "Helpless" (חסרת אונים). הלהקה העפילה לגמר התחרות, ובסופו של דבר סיימה בשוויון נקודות במקום הראשון עם ג'מאלה. ג'מאלה זכתה בשובר השוויון ועלתה לתחרות האירוויזיון, בה זכתה לבסוף.
בפברואר 2023, הוכרז שסולנית ההארדקיס יוליה סנינה תנחה את אירוויזיון 2023.